Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: A tárgyi hatályt tekintve a Ptkmód. elõzménye az 59/2006. (XII. 20.) OGY határozat volt, melyben az Országgyûlés
Paragraph Index: 1249

A tárgyi hatályt tekintve a Ptkmód. elõzménye az 59/2006. (XII. 20.) OGY határozat volt, melyben az Országgyûlés felkérte a Kormányt, hogy a magyar gazdaságban – különösen a közbeszerzések területén – kialakuló vállalkozói körbetartozások mérséklése érdekében a szükséges társadalmi és szakmai egyeztetéseket végezze el, és ezen egyeztetések alapján a szükséges tör vényi szabályozás megalkotásáról szóló javaslatát terjessze az Országgyûlés elé. A tör vényjavaslat indokolása is a közbeszerzések területén fennálló anomáliák megoldására szánta a Ptkmód.-ba foglalt változtatásokat, a Ptk. 402. §-ában a közbeszerzési eljárásokra, illetve a közbeszerzési értékhatárokra azonban nem található semmifajta utalás. Végül az Alkotmánybíróság megjegyzi: az elõbbiek mellett az indítványozó által is felvetett polgári jogi értelmezési és alkalmazási nehézségek összességükben alkotmányjogi értelemben is sértik a jogbiztonságot. Nem egyértelmû pl., hogy az ingatlan-nyilvántartási bejegyzéshez az építési szerzõdést milyen okirati formában kell megkötni, különösen, hogy kell-e a megrendelõ bejegyzési engedélye. A jelzálogjognak az ingatlan-nyilvántartásba történõ bejegyzése ellen bírósági felülvizsgálatnak csak a bejegyzés tör vénysértõ volta esetén van helye, a bejegyzés tartalmi, érdemi felülvizsgálatát ugyanakkor a jogszabály nem teszi lehetõvé. A bíróságnak nincs lehetõsége arra, hogy az egyedi esetben megvizsgálja: megalapozott-e tartalmilag a jelzálogjog bejegyzése iránti kérelem. Mindezek alapján az Alkotmánybíróság megállapította, hogy a normavilágosság hiánya a támadott jogszabályi rendelkezéssel összefüggésben olyan mértékû, hogy annak korrekciója a jogalkalmazástól nem várható el, az a jogalkotó feladatkörébe tartozik. A fentiekre tekintettel az Alkotmánybíróság megállapította, hogy a Ptk. 402. § (2) bekezdése a megrendelõ tulajdonhoz való jogát aránytalanul korlátozza, hatályba léptetõ rendelkezéseivel együtt is nagyfokú jogbizonytalanságot eredményez, mindezek miatt ez a tör vényi rendelkezés alkot mány elle nes, így az Alkotmánybíróság megsemmisítette.

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes